
	[bookmark: nev]KULCSÁR OLÍVIA
okulcs@gmail.com
Ápolás és betegellátás
BSc, 8. félév
Pécsi Tudományegyetem
Egészségtudományi Kar
	
[bookmark: _GoBack]






Témavezető:
	Ungár Tamás Lászlóné Dr. Polyák Éva
egyetemi docens, PTE ETK




A STRESSZ INDUKÁLTA FALÁSZAVAR KIALAKULÁSÁNAK GYAKORISÁGA KÉTTANÍTÁSI NYELVŰ GIMNÁZIUMBA JÁRÓ DIÁKOK KÖZÖTT

Kulcsszavak: falászavar, pszichológiai distressz, testkép
Bevezetés: A serdülőkori evészavarok kialakulása a 21. században kiemelkedően magas számot mutat. A Z generációt sokkal nagyobb mértékben érik stresszfaktorok, mint a korábbi generációkat ezért kutatásunkban arra kerestük a választ, hogy a középiskolás serdülők körében a stressz és táplálkozás kapcsolata hogyan jelenik meg, továbbá, hogy mekkora valószínűséggel alakul ki falászavar pszichológiai distressz hatására, illetve, hogy a testkép és fizikai aktivitás milyen hatással van ezen zavarok megjelenésére.
Adatok és módszerek: A vizsgálathoz négy darab validált kérdőívet használtunk fel (BAT, BEDS-7, PSS-14, IPAQ), valamint egy általunk összeállított kérdéssort mely az antropometriai adatokra és szociodemográfiai adatokra épült. A vizsgálatban összesen 109, kéttanítási nyelvű gimnáziumba járó, 14-19 éves serdülő vett részt. A minta vétel módja célirányos, nem véletlenszerű volt, kizárólag egészséges diákok és nem profi sportolók vehettek részt a kutatásban. Eredményeinket SPSS 25. verziójú program segítségével kaptuk meg, mely során leíró statisztikát, független mintás t-próbát, regressziót és Pearson-féle korrelációt alkalmaztunk. Az eredményeket akkor tekintettük szignifikánsnak, ha p<0,05.
Eredmények: A tanulók 36,70%-át szűrtük falászavar rizikójának kockázatával, valamint 27,70%-át kóros testképpel. A testi elégedetlenség összefüggésben áll az evészavarok kialakulásával (p<0,01) és a stressz szinttel egyaránt (p<0,01). Eredményül kaptuk továbbá, hogy a falászavar rizikója minden általunk vizsgált korban jelen van, ezáltal kijelenthető, hogy minden évfolyamban van olyan diák, aki valamilyen táplálkozási zavarral küzd.
Következtetések: Kutatásunk során arra az eredményre jutottunk, hogy a diákok igen nagy százalékát érinti a nem megfelelő stressz megküzdési stratégiák, és az orális fixáció jelenléte.



